La Vita

Druženje in meditacija žensk ob svetovnem dnevu žena
2022-08-10 09:00 - 14:00 (Europe/Ljubljana)
Na svetovni dan žensk je neverjetna podporna energija žensk po celem svetu, zato predlagam, da si napišete namero, sanje na listek in ga imate s sabo.Družile se bomo v ženskem krogu, plesale, pisale, risale, se pogovarjale o cikličnosti, spolnosti, zaigral bo šamanski boben, se smejale in podprle ena drugo, oziroma sledile bomo energiji, ter skreirale nepozaben večer.Imele bomo meditacijo za manifestacijo obilja na vseh 4. področjih ( zdravja, ljubečih- negovalnih odnosov, obilja denarja in zabave, obilja poslovnih priložnosti in rezultatov) .Vsaka lahko prinese kak kristalček ali kak predmet za podporo meditaciji za na oltarček.

Srečanje bo ob 18h pa do nekje 20h ali 21h:) z neobveznim druženjem……Na dogodek prinesete lahko tudi kake letake, vizitke, izdelke, da se malo mrežimo in izmenjamo izkušnje, morda naredimo kako izmenjavo storitev in se podpremo.

Prispevek za energijsko izmenjavo, sok in prigrizke ter najem prostora bi bil zgolj 15€, če pa katera uživa v peki domačih dobrot pa naj javi pa namesto prispevka prispeva nekaj sladkega in slanega:)Roke gor katera je 100% da bi lahko prišla, povabila bom tudi moje dame in prijateljice, ve pa tudi povabite svoje, tako da bo podpora skupine žensk še toliko močnejša.

Dobile se bomo v bivši osnovni šoli Barje, Ižanska cesta 303, Ljubljana, danes grem rezervirat prostor(šola je stara preko 114 let in je zgrajena na energetsko močni točki, kar bo še dodatna podpora, zgodovina šole :http://www.ssolski-muzej.si/sprehod/lj_okolica/os_barje/zgodovina.htm)

Prijave prosim najkasneje do 3 dni pred delavnico na rozalija@la-vita.si. Več nas bo, močnejša bo energija.S sabo imejte podlogo za jogo in dekico, bodite v udobnih oblačilih, imejte copatke ali tople nogavičke.

Če ima katera še kako idejo, pa na dan z njo. Ženske, naredimo nepozaben dogodek.

Z vami delim Acessovo mantro, ponavljajte si jo 10x zjutraj 10x zvečer in opazujte kaj se dogaja:Vse življenje prihaja k meni lahkotno radostno in veličastno.

In kaj je sedaj še mogoče?

Prijava

Število udeleženk je omejeno, zato pohitite s prijavami. Prijave do 2 dni pred delavnico.

Dan žena (originalno “Dan delovnih žena”) je mednarodni praznik žensk, ki ga v približno 100 državah praznujejo vsako leto 8. marca. Je dan praznovanja ekonomske, politične in socialne enakopravnosti in dosežkov žensk, praznujejo pa ga predvsem v bivših komunističnih in socialističnih državah.

Mednarodni dan žensk se 8. marca praznuje od leta 1917, saj so se na ta dan začeli protesti v Petrogradu (danes St. Petersburg), iz katerih je nastala komunistična Oktobrska revolucija.

Tantra v odnosih in spolnosti
2022-07-25 09:00 - 14:00
Karkoli počneš, počni meditativno in popolno – tudi seks. Spregovorili bomo o sveti spolnosti, ki povezuje tudi duše ne le telesa. Spolnost je še vedno tabu tema v partnerskih odnosih, zato je čas da o tem spregovorimo iskreno in odprto. Govorili bomo o tem kaj mora ženska vedeti o sebi, ter tudi kaj mora moški vedet o ženski. Seveda bo govora tudi kaj mora ženska vedet o moškem in moški o sebi. Obdelali bomo tudi termina dober ljubimec in dobra ljubimka. Zakaj je moški sonce ženska luna. Vpliv cikličnosti žensk na odnos. Kako nad konflikti v odnosu. Poslušanje partnerjev v odnosu (poslušam … pa tudi slišim?). Vaje za povezovanje in dober stik partnerjev, dihalne vaje, vaje za dvigovanje orgazma, tantrična spolnost, zadrževanje ejakulacije, čakre, taoistične tehnike) … Vse to in še več bomo obdelali v nedeljski delavnici, zato enostavno morata bit z nami.
Morda mala informacija za moške o ženskah in nekaj od ženske za ženske.
Kadar pride do prehitre penetracije, torej kadar naša yoni ni ogreta, se na spolnih organih delajo rane in trajne poškodbe, duša pa se s tem prazni. Kadar ste torej v spolnem aktu brez da ste lepo ogrete, strastne in to počnete zgolj ali samo za partnerja, ste v velikem minusu tako vi, kot vaš partner. Ne en ne drugi nič ne dobi, oba samo izgubita. Ne počnite tega za druge, počnite to iz ljubezni in strasti, poželenja ter svoje odprtosti in ognjene želje. Ženske se ne zavedamo kakšno škodo si delamo kadar “se ljubimo” za ljubi mir v hiši ali kadar partner našo ljubezen dojema samo skozi spolnost. Nabiramo si male zamere, ki skozi čas postanejo velika bolečina in odpor do partnerja. Kadar ne čutite želje, objemite svojega partnerja in mu povejte, da ga imate rade in da mu ljubezen kažete na veliko drugih načinov, če je temu seveda zares tako.
In kaj bomo na delavnici počeli vse tri dni?
Obdelali termina dober ljubimec in dobra ljubimka. Zakaj je moški sonce ženska luna. Vpliv cikličnosti žensk na odnos. Kako nad konflikti v odnosu. Poslušanje partnerjev v odnosu (poslušam … pa tudi slišim?). Vaje za povezovanje in dober stik partnerjev, dihalne vaje, vaje za dvigovanje orgazma, osnove tantrične masaže za domačo rabo, zadrževanje ejakulacije, čakre, taoistične tehnike. … Vse to in še več bomo obdelali v treh dneh na delavnici.
Če si želiš s partnerjem raziskovanja, več zavedanja in prisotnosti ter poglobitve odnosa skupaj z mano, te vabim na sklop druženj v varnem krogu na delavnici za pare.
Delavnica bo interaktivna, veliko bomo delili in presegali naše meje in tabuje.
Prijava

Nakup karte

Število udeleženk je omejeno, zato pohitite s prijavami. Prijave do 2 dni pred delavnico.

Delavnica za moške, ki si želijo bit odlični ljubimci
2022-07-20 09:00 - 14:00
Vsi mi smo že v osnovi ljubitelji Tantre, ker smo bili vsi rojeni kot božansko, ljubeče in čisto bitje.
Kadar večina ljudi razmišlja o Tantri, razmišljajo o Kama Sutri in številnih neudobnih spolnih položajih, ki se zdijo neprimerni tudi za dobro natrenirane jogiste. Mnogi mislijo, da je Tantra vse o seksu. Da je spolnost del Tantre, ker je Tantra ljubezen; Tantra je življenje. Torej seksualnost očitno sodi v to široko kategorijo.
Tantra je ljubezen. Tantra je povezava, prisotnost in zavest, ki se nanaša na samega sebe in drugega. Tantra združuje duhovnost in spolnost kot platformo za poglabljanje v samozavedanje in krepitev moči, in je sveta pot.
Raziskovanje Tantre ustvarja prostor za preboj svetlobe in zdravljenje sramu, krivde, frustracij, kompleksov, zlorab in zatiranja .
Torej, kako postanem tantrični ljubimec?
Prinašanje Tantre v svoje življenje pomeni, da boste v življenje povabili več ljubezni in prisotnosti in da, to vključuje tudi vaše spolno življenje.
Na delavnici boste dobili tudi kar nekaj smernic kako v spalnici prebuditi tantričnega ljubimca v sebi. V razmislek do delavnice:

pomislite na ljubezen kot ritual
razmišljajte in postavite namere pred ljubeznijo.
zavzemite se za prisotnost
vadite tantrično masažo na vašem partnerju.
kako zadržati svoje seme.
umaknite vsa pričakovanja z dnevnega reda
tehnike dihanja za dvig energije

Zavzemite se za poglabljanje vaše vezi, namesto da bi dosegli vrhunec. In ko enkrat naredite ta mentalni premik, se bo vrhunec pojavil naravno, nepričakovano in še bolj intenzivno.
Ko boste res uživali na poti bo cilj kozmičen.
Prijava

Nakup karte

Število udeleženk je omejeno, zato pohitite s prijavami. Prijave do 2 dni pred delavnico.

Tri tehnike s katerimi boste Izboljšali svoj odnos
2022-07-15 09:00 - 14:00
Kaj pa če intima ni to kar ste mislili da je? Kaj pa če se tega ne znamo zares it, na nek pravi ljubeči transformacijski način in zato postane v odnosih monotono in dolgočasno? Kako bi bilo, če bi v vašem odnosu TRI STVARI spremenili in s tem vsaj 50 % izboljšali vaš odnos? Bi vas to zanimalo? Torej se hitro prijavi in pridi odprtega srca. Na kratki delavnici boste dobili TRI ORODJA svete spolnosti, s katerimi boste izboljšali svoj odnos s seboj ali partnerjem za najmanj 50 %.

Prijava

Nakup karte

Število udeleženk je omejeno, zato pohitite s prijavami. Prijave do 2 dni pred delavnico.

Prebujenje ženskih potencialov v intimnosti
2022-07-11 09:00 - 14:00
Imaš težave z libidom in doseganjem čiste sprostitve v intimnosti?Bi rada izvedela več o svoji ženskosti?Si želiš krepit mišice ljubezni?Kako bi bilo, če bi se odprla in začela izražati sebe?Kaj lahko skupaj naredimo, da gremo skozi procese zaznavanja sebe in svoje notranje zdravilke?Veš, da smo ženske že v osnovi tantrične?Si želiš z nami na to pot?
Ženska je zelo kompleksno bitje, je ciklična in unikatna. V sebi ima ogromno potencialov, s katerimi bi lahko mnogo bolj uživala v intimi s sabo ali z moškim, predvsem pa bila bolj srečna in zadovoljna v svoji koži. Ko se naučiš samonegovanja, kjer si vzameš čas zase, postavljanja mej, nekaj taoističnih tehnik, s katerimi boš okrepila svoje intimne potenciale in krepila mišice ljubezni, se odprla in spregovorila o intimi, boš prekipevala od energije in idej ter uživala v intimnosti.
Zakaj ženska ne živi teh potencialov, oziroma si je zablokirala dostop do informacij? Ker je intima nekaj, kar se dela le v spalnici, pri ugasnjeni luči, ker imamo kup cel kup prepričanj svoji mam, starih mam, usmeritev, kaj je prav kaj je narobe, blokad, zlorab, katere nam onemogočajo pretok energije in doseganja stanja popolne sprostitve.
Kot rečeno v naših mišicah ljubezni je zapisanih polno zlorab, zamer, občutkov krivde in sramu. Kako naj bi potem sploh sprostile energijo v tem predelu in zares uživale v svojem ženskem telesu. Če je energija ujeta, blokirana in ne teče, ustvarja motnje. Dokler je to občasno, se temu reče težava, če pa se konstantno ponavlja pa govorimo o motnjah. Govorile bomo o menopavzi in prednosti ter izzivih v tem času ter kako si lahko pomagamo na naraven način.
Za koga je ta delavnica?
Za vse ženske, ki si želijo živeti bolj kvalitetno in izkoristiti svoje potenciale v intimnosti, saj vemo, da je življenjska energija najmočnejša energija, saj ustvarja nova življenja. Torej, če si študentka, dijakinja, mama, babica, teta, ženska, se nam lahko pridružiš.

Prijava

Nakup karte

Število udeleženk je omejeno, zato pohitite s prijavami. Prijave do 2 dni pred delavnico.

Na delavnico prinesi podlogo za jogo, copate da ti ne bo hladno, pisalo in beležko. Pridi v udobnih oblačilih, da bomo lahko malo migale. Najbolj pomembno pa je, da prideš odprtega uma, brez dlake na jeziku in dobre volje 🙂
